fr en hu hu hu hu hu en fr hu hu hu hu hu hu nl hu fr hu hu hu hu hu hu hu hu hu fr hu en hu hu es hu hu hu hu hu hu hu hu hu hu hu hu hu hu hu hu hu hu hu hu hu hu en hu hu fr hu hu nl hu hu fr hu hu fr hu hu en hu hu en hu hu en hu hu nl hu hu en hu hu nl hu hu fr hu hu eo hu hu sv hu hu en hu hu en hu hu hu hu hu hu hu hu en cs de hu fr hu sk de en ru de sk hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de eu fa fr it it lt nl nb pt ru sv tr fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. június 3.
Ugrás a navigációhoz Ugrás a kereséshez
Paul-Émile Janson (Jos De Swerts, 1923)
1937. november 24. – 1938. május 13.
1944. március 3. (71 évesen)
A Wikimédia Commons tartalmaz Paul-Émile Janson témájú médiaállományokat.
Paul-Émile Janson (1872. május 30. – 1944. március 3.) belga politikus és államférfi volt, Belgium miniszterelnöke 1937 és 1938 között.
2 A Janson-kormány tagjai
Janson 1872-ben Brüsszelben született, apja a liberális politikus, Paul Janson (1840–1913). A Brüsszeli Szabadegyetemen jogot tanult, Brüsszelben ügyvédi pályát kezdett és az egyetemen tanított. 1911-ben kezdte politikai pályáját, de mivel a liberális párt radikális szárnyához tartozott, nem választották meg a brüsszeli választókerületben. Az 1914-es választásokon a liberálisok Tournai városában indították, ahol a munkásosztály szavazataival megválasztották és augusztus 4-én a liberális párt színeiben a belga képviselőház tagja lett.
Pár nappal ezután Németország lerohanta Belgiumot és Janson követte a kormányt, előbb Antwerpenbe, majd később franciaországi száműzetésbe. Mivel nem tartotta morálisan megfelelő lépésnek a menekülést, visszatért Belgiumba és augusztus 22-én már otthon volt Tournai-ban, ahol különféle bizottságok tagjaként a lakosság háború alatti nélkülözését próbálta enyhíteni. A háború vége felé elkezdték az újjáépítést tervezni és ekkor javasolta a Le Havre-ba menekült kormánynak, hogy a háború után nemzeti egységkormányt alapítsanak az újjáépítés érdekében.
Első miniszteri posztját az első világháború után, Léon Delacroix katolikus-liberális-szocialista kormányában kapta, 1920. november 3-ig honvédelmi miniszter volt. Ebben a tisztségében a francia-belga katonai szövetség egyik megalkotója és belga részről az egyik aláírója volt.
Ezt követően 1927-1931 között személyes jóbarátja, Henri Jaspar kormányában, majd 1932-1934 között Charles de Broqueville kormányában igazságügy-miniszter. 1935-ben a belga szenátus tagja lett, de 1936-ban, a liberálisok választási vereségét követően, elvesztette ezt a tisztséget.
Egyéves politikai kihagyás után, 1937. november 24-én kapott megbízást kormányalapításra, mivel elődei egyikének sem sikerült hosszú életű kormányokat alakítani. A Jansen-kormány is csak rövid ideig volt hivatalban: 1938. májusában le kellett mondania: az európai háborús légkör, a parlamenten belül a közösségek közötti viták, a nehéz gazdasági helyzet és a szükséges adóemelések miatt a katolikusok kiléptek a koalícióból. Rövid ideig tartó kormányzása alatt nem tudott érdemben változtatni elődei politikáján, de két fontos döntést hozott: a kulturális minisztériumon belül megalakított két, holland és francia kulturális tanácsot és bejelentette az önálló flamand középiskolák megalapítását.
A második világháború elején rövid ideig külügyminiszter volt Paul-Henri Spaak és Hubert Pierlot kormányaiban, majd később ismét az igazságügy-miniszteri posztot töltötte be 1940. májusig. 1940 és 1944 között a kormány tárca nélküli minisztere. A belga emigráns kormány Londonba települése után is Franciaországban maradt, ahol a megszálló német hatóságok elől menekülve Dél-Franciaországba települt. 1943-ban Nizzában letartóztatták és a buchenwaldi koncentrációs táborba internálták. Itt halt meg 1944. március 3-án.
Nővére Marie Janson, aki 1921-ben a belga képviselőház első női tagja és Paul-Henri Spaak későbbi miniszterelnök anyja volt.
Charles du Bus de Warnaffe
Munkaügyi és szociális miniszter
Gazdasági és vállalkozási miniszter
Vasút, posta és távközlési miniszter
Ez a szócikk részben vagy egészben a Paul-Émile Janson című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Paul-Emile Janson önéletrajza a Liberaal Archief weblapján
de Gerlache | Lebeau | de Muelenaere | Goblet d’Alviella | de Meylandt | Lebeau | Nothomb | Van de Weyer | de Meylandt | Rogier | de Brouckère | de Decker | Rogier | Frère-Orban | d’Anethan | Malou | Frère-Orban | Malou | Beernaert | de Burlet | de Smet de Naeyer | Vandenpeereboom | de Smet de Naeyer | de Trooz | Schollaert | de Broqueville | Cooreman | Delacroix | Carton de Wiart | Theunis | Van de Vyvere | Poullet | Jaspar | Renkin | de Broqueville | Theunis | van Zeeland | Janson | Spaak | Pierlot | Van Acker | Spaak | Van Acker | Huysmans | Spaak | G. Eyskens | Duvieusart | Pholien | Van Houtte | Van Acker | G. Eyskens | Lefèvre | Harmel | Vanden Boeynants | G. Eyskens | Leburton | Tindemans | Vanden Boeynants | Martens | M. Eyskens | Martens | Dehaene | Verhofstadt | Leterme | Van Rompuy | Di Rupo | Michel | Wilmès | De Croo
ISNI: 0000 0003 8794 2422
A lap eredeti címe: „https://hu.wikipedia.org/w/index.php?title=Paul-Émile_Janson&oldid=24981339”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. június 3., 07:14
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.